open-index/open-wikipedia-markdown huggingface dataset:
Jorma Hovi

**Jorma Kalevi Hovi** (6. syyskuuta 1949 Asikkala – 19. helmikuuta 2017 Hollola) oli suomalainen laulaja. Hovi aloitti laulajanuransa 1960-luvun lopulla keikkailemalla lavoilla, ravintoloissa ja yksityistilaisuuksissa oman yhtyeen kanssa ja Esko Könösen yhtyeessä 1974 ja 1979 sekä freelancer-keikkoja Taito Vainion ja Lasse Könösen ym. kanssa.

Oman yhtyeen muodosti Mauri Hyökki (harmonikka), Pekka Nikunen (kitara), Martti Pekkanen (basso) ja Pekka Metsähuone (rummut). Mukana eri vaiheissa olivat Vesa Vilenius (harmonikka), Sulo Naumanen (basso), Kalevi Porala (harmonikka), Maija Rantanen (harmonikka), Tapio Liukkonen (puhallinsoittimet) ja Jerry Vainikka (rummut) ja moni muu.

## Radio ja Tv-esiintymiset
Ensimmäinen radionauhan Hovi teki 1973 ja niitä on kertynyt noin 20 kappaletta. Ne on äänitetty Lahdessa ja Helsingissä sekä suorina radioesiintymisinä. Televisiossa hän on esiintynyt muun muassa ohjelmissa Suoraan MTV:stä (1976), Lauantaitanssit (1982), Hiski Salomaa -iltamat (1983), Joulupukinmaa (1991), Levyraati (1991), Solo Ry:n 25-vuotiskonsertti (1995) sekä PTV:ssä vuosina 1994 ja 1995.

Vuonna 2012 Jorma Hovi oli uudelleen julkisuuden valokeilassa TV7:n ohjelmassa Pyhän hengen ilta.

## Levytykset ja videot
Levytyksiä on kertynyt kuuden pitkäsoiton verran, joista yksi on vielä julkaisematon – yhteensä yli 50 laulua. Ensimmäinen levytys oli 1978. Levytykset tehtiin lähinnä Pekka Nurmikallion Microfox-studiolla yhdessä Esko ja Lasse Könösen sekä Lahti-Set - yhtyeen kanssa. Lisäksi Jorma Hovi on useilla kokoelmalevyillä. Lauluista omia sanoituksia on muutama. Kahdesta kappaleesta on tehty musiikkivideo: Satamassa Yö ja Virran Tuomaa. Vuonna 2011 julkaistiin kolmas video:
Myötätuuli.

## Diskografia
* Jorma Hovi (1978)
* Kesällä kerran (1979)
* Lemmenunelma (1982)
* Nastolan Tyttö (2000)
* Exodus (2001)
* Satamassa Yö (2009)

**Konsertit:**
Muun muassa Lahden Sävelessä 11 vuoden ajan, Solo RY:n konsertteja, omat 15- ja 25-vuotistaiteilijakonsertit sekä hyväntekeväisyys-, kirkko-, muisto- ja harmonikkakonserttien solistina.

## Lähteet

## Aiheesta muualla
*
Madeline O’Brien

**Madeline O'Brien** (s. 5. huhtikuuta 2002) on yhdysvaltalainen lapsinäyttelijä, joka on näytellyt vuosina 2006–2007 elokuvissa *[[The Legend of Lucy Keyes]]* ja *[[Gone Baby Gone]]*. Hän aloitti näyttelemisen jo neljävuotiaana.

## Filmografia
**[[The Legend of Lucy Keyes]]* (2006) – Anna Cooley
**[[Gone Baby Gone]]* (2007) –  Amanda McCready

## Aiheesta muualla

*
Simple Plan (albumi)

**Simple Plan** on Simple Planin studioalbumi. Se julkaistiin 12. helmikuuta 2008.

Albumi nousi Suomen virallisen listan sijalle 19.

## Kappaleet
#
#
#
#
#
#
#
#
#
#
#

## Listasijoitukset

## Arvostelut
* Metacritic: 51/100
* Allmusic: 
* Entertainment Weekly: C–
* Rolling Stone: 

## Lähteet
Perhesiteet

**Perhesiteet** (*Brothers & Sisters*) on yhdysvaltalainen draamasarja. Sarjaa tehtiin viisi kautta vuosina 2006–2011. Sarja kertoo Los Angelesissa elävän yläluokkaisen Walkerin perheen ongelmista. Sarjan pääosissa ovat Sally Field, Calista Flockhart, Rachel Griffiths, Rob Lowe ja Emily VanCamp. Suomessa sarjaa on esittänyt MTV3.

## Näyttelijät

## Aiheesta muualla
* Sarjan viralliset kotisivut
* www.tv.com
Julia Annas

**Julia Annas** (s. 1946) on yhdysvaltalainen filosofi, joka toimii Arizonan yliopiston filosofian professorina (Regents Professor). Annas on väitellyt tohtoriksi Harvardin yliopistosta. Aiemmin hän on toiminut St. Hugh's Collegessa Oxfordin yliopistossa.

Annas on erikoistunut antiikin kreikkalaiseen filosofiaan, mukaan lukien antiikin etiikka, psykologia ja tietoteoria. Annas on American Academy of Arts and Sciences -tiedeyhteisön jäsen sekä *Oxford Studies in Ancient Philosophy* -julkaisun perustaja ja aiempi päätoimittaja.

## Julkaisuja
### Teoksia

* *Plato: A Very Short Introduction* (Oxford, 2003).
* *Ancient Philosophy: A Very Short Introduction* (Oxford, 2000).
* *Voices of Ancient Philosophy: An Introductory Reader* (Oxford, 2000).
* *Platonic Ethics, Old and New* (Cornell, 1999).
* *The Morality of Happiness* (Oxford, 1993). 
* *Hellenistic Philosophy of Mind* (California, 1992).
* *The Modes of Scepticism* (Cambridge, 1985), yhdessä Jonathan Barnesin kanssa
* *An Introduction to Plato's Republic* (Oxford, 1981). 

### Käännöksiä

* Platon, *[[Valtiomies (dialogi)|Valtiomies]]* (Plato: *Statesman*, Cambridge, 1995, yhdessä Robin Waterfieldin kanssa)
* Sekstos Empeirikos, *[[Pyrrhonismin pääpiirteet]]* (Sextus Empiricus: *Outlines of Scepticism*, Cambridge, 1994, yhdessä Jonathan Barnesin kanssa)
* Aristoteles, *[[Metafysiikka (Aristoteles)|Metafysiikka]]*, kirjat M ja N (*Aristotle's Metaphysics Books M and N*, Oxford, 1976)

### Artikkeleita

* "Aristotle and Kant on Morality and Practical Reasoning" (Aristotle, Kant & The Stoics, ed. S. Ergstrom and J. Whiting, Cambridge 1996)
* "Virtue and Eudaimonism" (Virtue and Vice, ed. E. Paul, J. Jaul and F. Miller,  Cambridge, 1998)
* "Prudence and Morality in Ancient and Modern Ethics" (Ethics, January 1995) 
* "Epicurus on Agency" (Passions and Perceptions, Cambridge, 1993) 
* "The Good Life and the Good Lives of Others" (The Good Life and the Human Good, Cambridge, 1992)
* "Plato the Sceptic" (Oxford Studies in Ancient Philosophy, Supp. Vol., 1992).

## Aiheesta muualla
* Julia Annas  Arizonan yliopisto
Isla Blair

**Isla Blair** (s. 29. syyskuuta 1944 Bangalore, Brittiläinen Intia) on englantilais-skottilainen näyttelijä, joka on näytellyt 1960-luvun puolivälistä lähtien eri sarjoissa. Hänet muistetaan eräästä *[[Sydämen asialla]]* -sarjan vuoden 1998 jaksosta, jossa hänen roolihahmonsa oli Elaine Aubrey-niminen nainen. Hänellä ja Julian Gloverilla on vuonna 1969 syntynyt poika Jamie Glover.

## Aiheesta muualla
*
KS Górnik Zabrze

**Górnik Zabrze** Zabrzen kaupungissa Puolassa toimiva jalkapallojoukkue. Joukkue voitti Puolan mestaruuden 14 kertaa vuosien 1957 ja 1986 välillä. Vuonna 1970 se pelasi Cup-voittajien cupin loppuottelussa.

## Saavutuksia
*Puolan mestaruus (14): 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988. 
*Puolan cup (6): 1965, 1968, 1969, 1970, 1971, 1972. 
*Puolan supercup: 1988.
*Puolan liigacup: 1978.

## Aiheesta muualla
* Virallinen sivu
* Górnik Zabrze (90minut.pl)
Maria Ylipää

**Maria Mikaela Markuntytär Ylipää** (s. 8. elokuuta 1981 Ylöjärvi) on suomalainen laulaja ja näyttelijä, joka on tullut tunnetuksi erityisesti nimiroolistaan musikaalissa *[[Kristina från Duvemåla]]* (Helsinki 2012, Göteborg 2014, Tukholma 2015) sekä naispääosistaan elokuvissa *[[Keisarikunta (elokuva)|Keisarikunta]]* (2004) ja *[[Pietà (elokuva)|Pietà]]* (2007).

## Ura

Ylipää valmistui ylioppilaaksi Tampereen yhteiskoulun lukiosta vuonna 2000 ja näyttelijäksi Teatterikorkeakoulusta vuonna 2005.

Maria Ylipää on esiintynyt televisiosarjoissa *[[Rikospoliisi Maria Kallio]]* (2003), *[[Tappajan näköinen mies (televisiosarja)|Tappajan näköinen mies]]* (2011) ja *[[Luottomies]]* (2016) sekä musikaaleissa Helsingin kaupunginteatterissa, Tampereen Työväen Teatterissa, Svenska Teaternissa ja Tukholman Cirkuksessa. Hän voitti parhaan naisnäyttelijän Kultaisen Venlan 2017 pääroolistaan rikossarjassa *[[Aallonmurtaja (televisiosarja)|Aallonmurtaja]]*.

Ylipää on laulanut muun muassa Jukka Leppilammen, Jiri Kurosen ja Jarmo Savolaisen albumeilla sekä vuonna 2011 Dallapén albumilla *[[Soittajan sussu]]*. Keväällä 2009 hän oli mukana musiikkiteatteri UIT:n esityksissä. Hän on julkaissut yhteislevyn Emma Salokosken kanssa vuonna 2010 ja soololevyn *Onerva* vuonna 2013, joka koostuu Anna-Mari Kähärän sävellyksistä L. Onervan runoihin. Keväällä 2017 Ylipää perusti oman yhtyeensä Maria Ylipää ja Ystävät ja on tehnyt sen nimissä keikkoja..

## Palkinnot ja tunnustukset

*Vuonna 2007 Ylipää valittiin ensimmäiseksi Kirkon ulkomaanavun Toivon lähettilääksi yhdessä muusikko Juha Tapion kanssa.
*Vuonna 2017 Ylipää palkittiin Kultainen Venla -palkinnolla parhaana naisnäyttelijänä sarjassa *Aallonmurtaja.* Hän on konsertoinut Waltteri Torikan ja Alexander Lycken kanssa.
*Ylipää palkittiin vuonna 2019 Alfred Kordelinin säätiön  kulttuuripalkinnolla.

## Yksityiselämä

Maria Ylipään puoliso on muusikko Matti Pentikäinen ja heillä on kolme lasta.

## Filmografia



;Ääniroolit

## Teatteri

;Helsingin Kaupunginteatteri
* *Cherbourgin sateenvarjot* (2002)
* *Tuhkimo* (2003)
* *[[Miss Saigon]]* (2004)
* *[[Evita (musikaali)|Evita]]* (2006)
* *[[Wicked]]* (2010)

;Svenska Teatern
* *Spin* (2005)
* *Kristina från Duvemåla* (2012)
* *Chess* (2018)
* *Next to Normal (2021)

;Tampereen Työväen Teatteri
* *Suruttomat* (2004) 

;Turun Kaupunginteatteri
* *Hiljaiset sillat* -musikaali (2022)

;Göteborgsoperan
* *Kristina från Duvemåla* (2014)

;Tukholman Cirkus-teatteri
* *Kristina från Duvemåla* (2015)


== Lähteet ==



== Aiheesta muualla ==

* [https://yle.fi/aihe/termi/yle/18-18678 Maria Ylipää] -artikkelit. Yleisradio
* [http://actorsinscandinavia.com/actors/maria-ylipaa/ Maria Ylipää] *Actors in Scandinavian''
The Seekers

**The Seekers** on australialainen folkyhtye. Se perustettiin vuonna 1962 Australian Melbournessa. Yhtyeen ohjelmistoon kuuluu myös lähellä popmusiikkia olevia kappaleita.

Yhtyeen toinen kitaristi Keith Potger perusti vuonna 1969 yhtyeen nimellä The New Seekers.

## Jäsenet
* Judith Durham – laulu
* Athol Guy – kontrabasso, laulu
* Keith Potger – 12-kielinen kitara, banjo, laulu
* Bruce Woodley – kitara, mandoliini, banjo, laulu

## Diskografia
### Studioalbumit
* Introducing the Seekers (1963)
* The Seekers (1964)
* Hide & Seekers (1964)
* A World of Our Own (1965)
* Come the Day (1966)
* Seekers Seen in Green (1967)
* The Seekers (1975)
* Giving and Taking (1976)
* A Little Bit of Country (1980)
* Live On (1989)
* Future Road (1997)
* Morningtown Ride to Christmas (2001)
* Back To Our Roots (2019)

### Livealbumit
* Live at the Talk of the Town (1968) 
* 25 Year Reunion Celebration  (1993)
* 1968 BBC Farewell Spectacular (1999) 
* Night of Nights... Live! (2002) 
* Farewell (2019) 
* The Carnival of Hits Tour 2000 (2019)
* Live in the UK (2021)

### Kokoelmat
* The Seekers Sing Their Big Hits (1965)
* Introducing the Seekers Big Hits (1967) 
* The Seekers' Greatest Hits (1968) 
* The Best of The Seekers (1968)
* Capitol Collectors Series (1992)
* The Silver Jubilee Album (1993)
* A Carnival of Hits (1994) 
* Greatest Hits (2009) 
* The Golden Jubilee Album (2012)
* Hidden Treasures - Volume 1 (2020)
* Hidden Treasures – Volume 2 (2020)

### CD-boksit
* The Seekers Complete (1995)
* Treasure Chest (1997) 
* All Bound for Morningtown (2009)
Teymur Rəcəbov

**Teymur Rəcəbov** (s. 12. maaliskuuta 1987 Baku) on shakin suurmestari Azerbaidžanista. Tammikuussa 2001 Rəcəbov saavutti 14-vuotiaana, siihen mennessä maailman toiseksi nuorimpana, suurmestarin arvon. Rəcəbovin pelityyliä on kuvattu hyökkääväksi ja taktiseksi. Hän on yksi kuningasintialaisen puolustuksen menestyksekkäimmistä harjoittajista suurmestaritasolla sitten Kasparovin.

## Rəcəbov ja Kasparov
Rəcəbovista kerrottaessa mainitaan usein entinen maailmanmestari Garri Kasparov. Molemmat ovat Bakusta, Azerbaidžanista ja molemmilla on juutalainen isä (Kasparovin äiti on armenialainen). Kautta aikain Rəcəbovin pistetilanne Kasparovia vastaan pitkissä peleissä on yksi voitto ja kolme tasapeliä ilman tappioita. Kasparovin ainoa voitto on pikashakissa.

Linaresin turnauksessa 2003 Rəcəbov, joka oli silloin 15-vuotias, voitti Kasparovin mustilla villin taktiseksi muuntuneessa ranskalaisessa puolustuksessa ja hänestä tuli kautta aikain nuorin pelaaja, joka on voittanut maailman ykkösen turnauspelissä. Peli valittiin turnauksen kauneimmaksi, mikä sai Kasparovin raivostumaan. 

## Muita merkittäviä hetkiä shakkiuralla
Rəcəbov on nuorin pelaaja, joka on päässyt FIDE:n 100:n parhaan pelaajan listalle. 

Rəcəbov pääsi semi-finaaleihin (saavuttaen pronssia) FIDE:n maailmanmestaruusturnauksessa 2004.

2007 Rəcəbov jakoi ensimmäisen sijan korkeatasoisessa (kategoria 19) Corus-turnauksessa Veselin Topalovin ja Levon Aronianin kanssa.

Rəcəbovin piti pelata myös Morelia/Linares-turnauksessa 2007, mutta koska hänen kannettava tietokoneensa varastettiin hänen hotellihuoneestaan Meksikossa, hän vetäytyi turnauksesta. Hänen paikkansa otti Vasyl Ivantšuk. Rəcəbov pelasi turnauksessa 2008.

Marraskuussa 2007 Rəcəbov herätti huomiota lehtihaastattelussa, kun häneltä kysyttiin, miltä tuntuu pelata Armenian joukkuetta vastaan. Rəcəbov vastasi "...vihollinen on vihollinen. Me kaikki vihaamme heitä." Hän myöhemmin lähetti Chessbase-sivustolle selvennyksen, että hän ei ollut tarkistanut haastattelua. Hän ei suoraan perunut sanomisiaan, mutta tarkensi, että "suhteet Armenian kanssa eivät ole yksinkertaiset, koska valtiot ovat käytännössä sotatilassa" ja ettei kuitenkaan alentuisi sairaalloiseen nationalismiin ja uskovansa, että konflikti valtioiden välillä voidaan ratkaista rauhanomaisesti. Kongressissa Turkissa 14. marraskuuta 2007 FIDE:n presidentti Kirsan Iljumžinov tuomitsi Rəcəbovin alkuperäisen kommentin "ei sallittavana".

Rəcəbov selviytyi vuoden 2011 MM-ehdokasotteluihin FIDE Grand Prix -turnausten perusteella. Hän kohtasi ensimmäisellä kierroksella Vladimir Kramnikin. Neljä peliä päättyivät tasan pistein 2–2. Katkaisupeleissä nopean shakin osuus päättyi myös tasan, jonka jälkeen Rəcəbov voitti ensimmäisen pikashakkipelin. Toisessa pelissä Rəcəbov oli tasapeliaseman seurauksena selviytymässä jatkoon, mutta shakkikello hajosi kun molemmilla oli 15 sekuntia aikaa jäljellä. Kun peliä jatkettiin 13 minuuttia myöhemmin Kramnik voitti nopeasti, minkä jälkeen hän voitti jatkopeleissä koko ottelun ja Rəcəbov karsiutui.

## Lähteet

## Aiheesta muualla

* 
*
Håkan Malmrot

**Håkan Malmrot** (29. marraskuuta 1900 – 10. tammikuuta 1987) oli ruotsalainen uimari. Hän oli erikoistunut rintauintiin. Malmrot voitti kaksi olympiakultaa, 200 ja 400 metrin rintauinneista Antwerpenistä 1920. Molemmilla matkoilla hänen maanmiehensä Thor Henning sijoittui toiseksi ja Suomen Arvo Aaltonen kolmanneksi. Malmrot voitti molemmat matkat ylivoimaisesti. Hän voitti 200 metrin loppukilpailun 4,8 sekunnin ja 400 metrin 13,4 sekunnin erolla Henningiin. Malmrot edusti urallaan Örebro Simsällskapia.

Malmrot voitti 200 metrin rintauinnissa kaksi Pohjoismaiden-mestaruutta. Hän oli nopein vuonna 1919 Kööpenhaminan PM-kisoissa ajalla 3.11,0 sekä 1922 Tukholmassa, jossa hänen voittoaikansa oli 3.02,2.

Malmrot valittiin vuonna 1980 International Swimming Hall of Famen jäseneksi.

## Lähteet
Hakatanlahti

**Hakatanlahti** on Japaninmeren lahti Kyūshūn saarella Japanissa, Hakata-kun alueella joka on nykyisin osa  Fukuokan kaupunkia. Se aukeaa Tsushiman salmeen, joka erottaa Japanin Korean niemimaasta. Lahti on alkujaan suojaisa luonnonsatama, mutta Fukuokan kaupungin laajetuessa osia siitä on täytetty rakennusmaaksi.
 
Hakatanlahti on suojaisa satamapaikka lyhyen merimatkan päästä mantereelta, joten se on ollut luonnollinen invaasioiden kohde.  Tunnetuimpia hyökkäyksiä ovat mongolien iskut 1200-luvulla. Näitä kutsutaan joskus myös Hakatanlahden taisteluiksi. Koreaa ja Kiinaa hallinneet mongolit Kublai-kaanin johdolla ytrittivät iskeä Japaniin marraskuussa 1274 ja uudelleen vuonna 1284. Molemmilla kerroilla taifuuni  tuhosi lähes koko hyökkäävän laivaston. Myrskyjä alettiin myöhemmin kutsua nimellä kamikaze ("jumalan tuuli").

## Lähteet

## Aiheesta muualla
Bert Bolin

**Bert Rickard Johannes Bolin** (15. maaliskuuta 1925 – 30. joulukuuta 2007) oli ruotsalainen meteorologi, joka toimi IPCC:n (Intergovernmental Panel on Climate Change) ensimmäisenä puheenjohtajana 1988–1997. Hän oli myös Euroopan avaruusjärjestö ESAn tieteellinen johtaja. 

Bolin väitteli Tukholman yliopistossa 1956, ja toimi opinahjossaan meteorologian professorina kolmenkymmenen vuoden ajan 1961–1990. Uransa alussa hän keskittyi numeerisen säänennustamisen ongelmiin, mutta jo 1950-luvun lopussa hän löysi tärkeimmäksi tutkimuskohteekseen hiilidioksidin määrän lisääntymisen ilmakehässä ja sen vaikutusten tutkimisen. 

Bolin julkaisi 170 tieteellistä artikkelia useista aiheista, etenkin ilmaston lämpenemisestä. Hän järjesti jo 1970-luvulla kansainvälisiä kokouksia, ja työryhmiä, jotka johtivat IPCC:n perustamiseen. Hän pyrki vaikuttamaan myös poliittisiin päätöksentekijöihin, ja toimi 1980-luvulla Ruotsin pääministerin tieteellisenä neuvonantajana.

Kun IPCC sai Nobelin rauhanpalkinnon 2007, Bolin olisi ollut luonnollinen vastaanottaja, mutta hän oli jo liian sairas. Hän menehtyi vatsasyöpään saman vuoden joulukuussa.

## Lähteet
J. Howard Marshall

**James Howard Marshall** (24. tammikuuta 1905 Germantown, Pennsylvania, Yhdysvallat – 4. elokuuta 1995 Harris County, Texas, Yhdysvallat) oli yhdysvaltalainen öljymiljardööri ja liikemies. 

Marshall loi omaisuutensa 1950-luvulla öljynjalostusteollisuudessa Koch Industries -yhtiön avulla.

Marshall tapasi 1991 Anna Nicole Smithin strippiklubilla, jossa Smith oli töissä. Marshall kosi Smithiä useasti, mutta Smith kieltäytyi. Smith kuitenkin suostui kihlaukseen lopulta. Marshall meni naimisiin Smithin kanssa kesäkuussa, 1994. Smithin poika kantoi häissä sormusta ja Marshall oli maininnut haluavansa adoptoida hänet. Marshall oli 63 vuotta vanhempi kuin silloin 26-vuotias Smith. Marshall sairastui vakavasti vain 6 kuukautta häiden jälkeen. Kun Marshall joutui sairaalaan, hänen poikansa, Pierce ja Marshallin omaishoitaja määräsivät hänen hoidostaan ja tuloistaan täysin. Smith sai nähdä aviomiestään vain 30 minuutin vierailuilla ja Pierce esti Smithiä käyttämästä Marshallin rahoja. Marshall kuoli 14 avioliittokuukauden jälkeen, 4. elokuuta 1995. Smith ei saanut olla paikalla hänen viimeisinä hetkinään. 

Hänen sukunsa ja Anna Nicole Smith taistelivat pitkään oikeudessa Marshallin jättiperinnöstä. Pierce, Marshallin poika vastasi täysin isänsä varallisuudesta ja ei jättänyt Smithille perinnöstä yhtään. Smith haastoi Piercen oikeuteen tämän seurauksena. Oikeusjuttu jatkui myös Nicole Smithin kuoleman jälkeen. Pääosa varallisuudesta siirtyi oikeuskiistojen jälkeen James Howard Marshall II:lta hänen veljelleen J. Howard Marshallille (1939–2006), ja hänen kuoltuaan edelleen tämän vaimolle Elaine T. Marshallille (1942-).

## Lähteet
Bob Watson

**Robert T. Watson** eli **Bob Watson** on brittiläissyntyinen nykyään Yhdysvalloissa elävä tutkija, joka  on paneutunut ilmakehän kemiaan ja sen muutoksiin (otsonikato, ilmaston lämpeneminen, paleoklimatologia). 

Watson väitteli kemiasta Lontoon yliopistossa vuonna 1973. Hän on työskennellyt Maailmanpankin ympäristöosaston johtajana sekä NASAn tiedeyksikössä *Office of Mission to Planet Earth* -hankkeen tutkimusjohtajana.

Watson toimi Hallitustenvälisen ilmastonmuutospaneelin IPCC:n puheenjohtajana 1997–2002. Watsonin tilalle vaihdettiin Rajendra Pachauri, ja  valintaa pidettiin poliittisena. Julkisuudessa liikkui vihjailuja, että Yhdysvaltain hallitus halusi eroon suorapuheisesta Watsonista öljy-yhtiöiden painostuksen takia. 

## Ilmastopolitiikka
Watsonin mukaan toiveet vakauttaa CO2-pitoisuus 450 ppm on haastavaa, koska päästöt kasvavat ja ilmastopolitiikka puuttuu. 450 ppm edellyttää, että päästöhuippu saavutetaan vuonna 2010.

## Politiikka
George W. Bush painosti IPCC:n vaihtamaan IPCC:n pääjohtajan Robert Watsonin. Hän onnistui. Uudeksi pääjohtajaksi valittiin Rajendra Pachauri huhtikuussa 2002. Watson oli kritisoinut Yhdysvaltojen vastahankaisuutta ilmastopolitiikassa. George Bush perui lupaukset hiilidioksidin säätelyyn ja torjui Kioton sopimuksen "tuhoisan virheellisenä". Bush hyökkäsi tieteellisiä perusteita vastaan ja vaati, että Yhdysvaltain kansallinen tiedeakatemia (NAS) tutkisi IPCC:n päätelmät. Taktiikka epäonnistui. NAS vahvisti IPCC:n tulokset.

## Lähteet

## Aiheesta muualla
*Climate Change: the Challenge for Energy Supply Watsonin artikkeli
*CV
Psykter

**Psykter** () on antiikin aikana käytetty keraaminen astia, jota käytettiin viinin jäähdyttämiseen yhdessä krateerin kanssa. Se tunnetaan vaasien muotona erityisesti kreikkalaisesta keramiikasta. 

## Historia ja käyttö

Varhaisin varsinainen psykter ajoitetaan arkaaiselle kaudelle noin vuoteen 520 eaa. Sitä ennen viinin viilentämiseen käytettiin amforaa. Psykter oli vaasityyppinä lyhytikäinen, ja niiden valmistus lakkasi jo klassisen kauden alkupuolella 400-luvun eaa. puoliväliin mennessä. Psykterin nimi palautuu kreikan viilentämistä tarkoittavaan sanaan *psykhō* ().

Psykter upotettiin puoliksi avarasuiseen krateeriin eli viininsekoitusastiaan. Ei ole täysin varmaa, kumpaan maljoista on laitettu viini ja kumpaan viilentävää ainetta kuten lunta tai kylmää vettä. Vanhemman käsityksen mukaan viilentävä aine olisi ollut psykterissä, joka tällöin viilensi krateerissa olleen viinin. Nykyisin kuitenkin katsotaan, että viini olisikin ollut psykterissä ja viilentävä aine krateerissa.

## Muoto

Psykter on sienenmuotoinen ja pyöreävatsainen, ja siinä on korkea ja kapeahko jalka. Näin se sopi upotettavaksi avarasuisen krateerin sisään.

 
Tiedosto:Psykter.gif|Psykterin muoto ulkoa ja sisältä.
Tiedosto:Psykter attico con scena di komos e cani, 525-500 ac ca. 02.jpg|Psykter, n. 525–500 eaa.
Tiedosto:Pittore tysziewicz, psykter con zeus (o minosse) e pasifae, 470 ac ca., dalla banditaccia.jpg|Psykter, n. 470 eaa.
Tiedosto:1075 - Keramikos Museum, Athens - 5th century BC psykter - Photo by Giovanni Dall'Orto, Nov 12 2009.jpg|Psykter, n. 400-luku eaa.


 
Tiedosto:Psykter-amphora -1.jpg|Psykter-amforan muoto ulkoa ja sisältä.
 

## Lähteet

## Aiheesta muualla
Cecil Womack

**Cecil Womack** (25. syyskuuta 1947 – 1. helmikuuta 2013) oli yhdysvaltalainen muusikko ja yksi musikaalisista Womackin veljeksistä. Vuonna 1983 hän perusti vaimonsa Linda Cooken kanssa yhtyeen nimeltä Womack & Womack. Yhtye julkaisi ensimmäisenä albumin *[[Love Wars]]*, joka ei kuitenkaan sisältänyt yhtyeen menestyneintä kappaletta ”Teardrops”. Yhtye toimi vuoteen 1993 asti.

## Lähteet
Ralf Parland

**Ralf Thomas Friedrich Parland** (21. kesäkuuta 1914 Viipuri – 22. toukokuuta 1995 Tukholma, Ruotsi) oli suomenruotsalainen runoilija, novelli- ja romaanikirjailija sekä toimittaja.

Parland aloitti prosaistina mutta ryhtyi myös runoilijaksi esikoiskokoelmallaan *Oavslutad människa*. Hän muutti Ruotsiin vuonna 1948 ja asui siellä Ruotsin kansalaisena kuolemaansa asti. Hän kirjoitti kolumneja ruotsalaisiin lehtiin kuten *[[Dagens Nyheter]]*, *Nya Argus*, *[[Stockholms-Tidningen]]* ja *Perspectiv* sekä käänsi teoksia ruotsiksi. Parlandin kääntämiä olivat muun muassa Johann Wolfgang von Goethen *[[Nuoren Wertherin kärsimykset]]*, Robert Musilin *Kolme naista* ja Olavi Paavolaisen *[[Synkkä yksinpuhelu]]*. Hän myös käsikirjoitti Nyrki Tapiovaaran kanssa Tapiovaaran ohjaaman elokuvan *[[Herra Lahtinen lähtee lipettiin]]*. Kirjoittamisen lisäksi hän soitti viulua ja toimi musiikkikriitikkona.

Ralf oli Henry ja Oscar Parlandin nuorempi veli, ja Herman Parland on hänen nuorempi veljensä. Hän oli naimisissa 1938–1945 kirjailija Eva Wichmanin kanssa; hänen toinen puolisonsa oli Heli Gestrin ja kolmas ruotsalainen Helga Henschen. Thomas Parland oli hänen poikansa.
__NOTOC__
## Teokset
**Dusch*, novelleja (1934)
**Ebonit*, novelleja (1937)
**Avstånd* (1938)
**Abel y Aifars sånger* (1941)
**Mot morgondag* (1942)
**Mot fullbordan* (1944)
**Oavslutad människa* (1946)
**Himlens stenar* (1947)
**Nattens eldar* (1949)
**Relief* (1950)
**Brev till ett tomrum* (1951)
**Hårt ljus* (1952)
**Det blåser ur intet* (1953)
**Eros och elektronerna* (1953)
**De två vägarna* (1954)
**Eolita* (1956)
**Hem till sitt hav*, novelleja (1957)
**Hymner på Santsche-Pi* (1959)
**Tolv onklars resa*, radiokuunnelma (1960) (Kahdentoista enon reissu, suom. Kirsi Kunnas 1960)
**En apa för till himmelen* (1961)
**Zodiaken* (1961)
**Sonat för fallskärm och kalebass*
**En hundpredikan* (1966)
**Bländverket* (1968)
**Regnbågens död*, novelleja (1970)
**I* (1973)

## Tunnustuksia
*Valtion kirjallisuuspalkinto 1953, 1956
*Längmanin kulttuurirahaston palkinto 1960
*Nils Ferlin -palkinto 1989

## Kirjallisuutta

* 

## Aiheesta muualla
* 
* 
* Parland, Ralf hakuteoksessa *Biografiskt lexikon för Finland.* 
*
Boston (albumi)

**Boston** on yhdysvaltalaisen rockyhtye Bostonin debyyttialbumi vuodelta 1976. Albumi julkaistiin Yhdysvalloissa Epic Recordsin kautta 25. heinäkuuta 1976 ja Yhdistyneessä kuningaskunnassa CBS Recordsin kautta 3. joulukuuta 1976. 

Ilmestymisvuonnaan albumi saavutti kolmannen sijan *[[Billboard 200]]*-listalla, ja vuonna 2003 se saavutti 17-kertaisen platinamyynnin. Albumi on kaikkien aikojen myydyin debyyttialbumi Guns N' Rosesin *[[Appetite for Destruction]]* -albumin jälkeen. 

Albumi valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
Kaikki kappaleet säveltänyt, sanoittanut ja sovittanut Tom Scholz, ellei toisin mainita
#
#
#
#
# (säv. Tom Scholz, Brad Delp)
#
#
# (säv. Brad Delp)

## Kokoonpano
* Tom Scholz – kitara, klavinetti, bassokitara, urut
* Brad Delp – laulu, kitara (kappale 8)
* Sib Hashian – rummut (kappaleet 1–3 ja 5–8)
* Jim Masdea – rummut (kappaleet 4)
* Barry Goudreau – kitara (kappaleet 3 ja 8)
* Fran Sheehan – bassokitara (kappaleet 3 ja 8)

## Lähteet
Maria Persson

**Maria Ann-Christin Persson** (s. 9. kesäkuuta 1959 Tukholma, Ruotsi) on ruotsalainen näyttelijä, joka muistetaan parhaiten *[[Peppi Pitkätossu]]* -elokuvista ja tv-sarjasta joissa hän esitti Annika-nimistä naapurin tyttöä vuosina 1968–1970.

Persson opiskeli myöhemmin teatterialaa, mutta päätyi kuitenkin sairaanhoitajaksi. Hän asuu nykyään erittäin vaatimattomasti pienellä eläkkeellä poikansa ja tämän tyttöystävän kanssa yhteisessä asunnossa Mallorcalla Espanjassa.

## Lähteet

## Aiheesta muualla
*
Sven Tito Achen

**Sven Tito Achen** (29. heinäkuuta 1922 Argentiina – 14. marraskuuta 1986) oli tanskalainen heraldikko.

Achen toimi kustannusyhtiö Politikenin toimittajana 1953–1976, Heraldisk Selskabin puheenjohtajana 1965–1975, Heraldisk Tidsskriftin päätoimittajana 1960–1969 ja Kööpenhaminan humanistisen tutkimuskunnan julkaisukonsulenttina. Hän oli Académie Internationale d'Héraldique'n jäsen sekä Suomen Heraldisen Seuran kirjeenvaihtajajäsen.

## Teokset
Achenin pääteoksena voidaan ehkä pitää kirjaa *Heraldikkens femten glaeder* (1978, 'Heraldiikan viisitoista iloa'), jossa laaja tietämys saksalais-pohjoismaisesta heraldisesta perinteestä yhdistyy viihdyttävään esitystapaan. Achen aloittaa mm. kertomalla omasta, jo lapsena virinneestä heraldiikan harrastuksestaan kasvaessaan vanhan porvarisvaakunakulttuurin keskellä.

Suomessa Sven Tito Achen on tullut tunnetuksi erityisesti artikkelistaan suomalaisista kunnallisvaakunoista, joita hän piti maailman parhaina. Artikkeli on julkaistu Suomessa ensin tanskaksi ja myöhemmin englanniksi:

## Julkaisut
*Den moderne finlandske kommunalheraldik - verdens bedste! Heraldica Fennica. Weilin+Göös, Espoo 1978 
*The Modern Civic Heraldry of Finland – The World’s Best. Report of The XVIth International Congress of Genealogical and Heraldic Sciences in Helsinki 16-21 August 1984, Edited by Tom C. Bergroth. Printed by Gummerus Oy 1986.
Junalinnut

**Junalinnut** () on saksalaista ja suomalaista yhteistuotantoa oleva elokuva vuodelta 1998. Sen on ohjannut Peter Lichtefeld, ja siinä näyttelevät suomalaisista muun muassa Outi Mäenpää, Kati Outinen ja Kari Väänänen. Osa elokuvasta sijoittuu Suomen Lappiin.

## Juoni

Dortmundilainen eristäytynyt olutrekankuljettaja Hannes (Joachim Król) on joukkoliikenteen aikatauluharrastaja, joka haaveilee matkasta lajin maailmanmestaruuskilpailuihin Inariin. Hän pyytää pomoltaan vapaata voidakseen osallistua kilpailuun, mutta tämä ei suostu miehen pyyntöön. Hannes lähtee kiivastuneena tästä huolimatta matkalle, ja kun pomo myöhemmin löydetään toimistostaan kuolleena, Hanneksesta tulee tietämättään pääepäilty murhasta. Matkalla Inariin Hannes tapaa suomalaisen Sirpan (Outi Mäenpää), joka ryhtyy miehen matkaseuraksi. Hanneksen ja Sirpan kintereillä seuraa komisario Franck (Peter Lohmeyer), joka on päättänyt saada epäilemänsä murhamiehen kiinni. 

## Rooleissa

## Aiheesta muualla
* Arvostelu Leffatykki.com-sivustolla

## Lähteet
Legio III Augusta

**Legio III Augusta** oli roomalainen legioona. Octavianus perusti sen vuonna 43 eaa. Rooman kansalaissotaa varten. Legioona otti luultavasti osaa Filippoin taisteluun vuonna 42 eaa. Seuraavina vuosina se taisteli Octavianuksen ja toisen triumviraatin jäsenten komennossa Sisiliassa Sextus Pompeiusta vastaan.

Vuonna 30 eaa. legioona sijoitettiin Afrikkaan, jossa se taisteli vuosina 17–24 numidialaisia ja muita alueen kansoja vastaan. Augusta kärsi suuria tappioita, ja yksi sen joukko-osastoista tuhoutui väijytyksessä. Legioonan komentaja Lucius Apronius rankaisi tällöin koko legioonaa decimatiolla, jolloin toverit surmasivat joka kymmenennen sotilaan. Sota Afrikassa jatkui vielä muutaman vuoden, kunnes Junius Blaesus viimein löi viholliskansat. Legioona oli tällöin ainoa, jota johti senaattori. 

Legioona kannatti Galbaa neljän keisarin vuonna 69, mutta saman vuoden tammikuussa oma pretoriaanikaarti surmasi hänet. Augusta siirtyi tällöin Vitelliuksen puolelle, joka kilpaili Othon kanssa keisariudesta. Tilanne vakiintui vasta vuoden lopussa Vespasianuksen noustua keisariksi ja legioonan siirryttyä tämän puolelle. Augusta ei ottanut osaa kansalaissotaan. Vuonna 75 Vespasianus siirsi legioonan Ammaedarasta Lambaesikseen.

Legioona pysyi Afrikassa, jossa se vartioi Rooman rajaa berberikansoilta, jotka hyökkäsivät usein provinssiin. Vuonna 115 suuria Legio III Augustan joukko-osastoja lähetettiin Syyriaan, jossa ne ottivat osaa keisari Trajanuksen Parthian sotaan ja vuosina 132—136 legioonan joukkoja taisteli juutalaiskapinallisia vastaan Bar Kokhban kapinassa. 30 vuotta myöhemmin joukko-osastot ottivat osaa keisari Lucius Veruksen sotaan Parthiaa vastaan ja myöhemmin Marcus Aureliuksen aikana markomannien sotaan Pannoniassa.

Vuonna 193 keisari Septimius Severus palkitsi legioonan sen ansioista kansalaissodan aikana vuonna 193 ja antoi sille lisänimen *Pia Vindex* (Uskollinen kostaja). Nimi viittaa siihen, että se olisi ollut mukana konfliktissa, mutta asia ei ole varmaa.

Vuosina 211–222 legioona kärsi suuria tappioita afrikkalaisten kansojen hyökkäyksiä vastaan, joten sitä vahvistettiin vasta lakkautetun Legio III Gallican sotilailla. Vuonna 238 *kuuden keisarin vuonna* legioona lakkautettiin Gordianus kolmannen käskystä. 15 vuotta myöhemmin Valerianus perusti legioonan uudelleen ja antoi sille lisänimen *Iterum Pia Iterum Vindex* (Jälleen uskollinen, jälleen kostaja). Legioona taisteli nyt uudelleen Afrikassa. Pitkä sota kesti aina vuoteen 260 saakka, jolloin berberit voitettiin ja legioonan komentaja Gaius Macrinus Decianus pystytti voitonmonumentin Lambaesikseen. 30 vuotta myöhemmin tilanne riistäytyi taas käsistä, ja keisari Maximianus otti Numidian legioonat henkilökohtaisesti komentoonsa.

Augusta pysyi Afrikassa 300-luvun loppuun ja 400-luvun alkuun asti, jonka jälkeen se katoaa lähteistä.

## Lähteet
*Legio III Augusta
M/S Pascal Lota

**M/S Pascal Lota** () (aikaisemmin M/S *Superstar*) on italialaisen Medinvest SpA:n omistuksessa oleva nopea matkustaja-autolautta, joka liikennöi Corsica Ferries -varustamon operoimana. Aikaisemmin virolainen Tallink liikennöi aluksella Helsinki–Tallinna-reitillä vuosina 2008–2017. Alus rakennettiin Fincantierin telakalla Italian Anconassa. Alus on rekisteröity Italian lipun alle, ja sen kotipaikka on Genova. Aluksen matkustajakapasiteetti on 2&nbsp;080, ja hyttipaikkoja on 776 henkilölle. Henkilöautoja laivaan mahtuu 665 kappaletta.

*Pascal Lotan* sisaralukset ovat M/S ''Finlandia'', M/S ''Moby Wonder'' ja M/S ''Moby Aki''.

Aluksen italialaistyyppisen sisustuksen ovat suunnitelleet italialaiset suunnittelijat Carlo Ciribi ja Alessandro Cestaro.

## Käyttöhistoria
Aluksen kölinlasku tapahtui 18. tammikuuta 2007. 5. lokakuuta alus sai nimen *Superstar*, kun virolainen tennispelaaja Kaia Kanepi kastoi sen. *Superstar* luovutettiin Tallink Superfast AS:lle 8. huhtikuuta 2008. Alus aloitti 21. huhtikuuta liikennöinnin Helsingin ja Tallinnan välillä. Lähtöjä Helsingistä ja Tallinnasta oli yhteensä viisi. Yhteen suuntaan matka kestää kaksi tuntia.

Keskiviikkona 30. huhtikuuta 2008 vähän yli viikon liikennöityään alukseen tuli tekninen vika, kun se oli lähtenyt Tallinnan satamasta mukanaan noin 700 matkustajaa. Vian jälkeen alus palasi takaisin Tallinnaan. Tallink kertoi selvittäneensä vian, mutta sitä ei kerrottu julkisuuteen. Helmikuussa 2009 laiva oli matkalla Tallinnasta Helsinkiin, kun sen koneet pysähtyivät jäähdytysveden putkistovian vuoksi lähellä Helsingin kasuunia. Varageneraattoriensa avulla laiva pysyi väylällä, eikä mukana olleille 400 matkustajalle aiheutunut tilanteesta vaaraa. Merivartioston vartiolaiva *[[Vartiolaiva Tursas_(1986)|Tursas]]* oli lähistöllä valmiina auttamaan, jos tarvetta ilmenisi. Vika saatiin nopeasti korjatuksi ja laiva saapui Helsinkiin kaksi tuntia aikataulustaan myöhässä. Tallink kertoi, ettei vastaavaa vikaa ole aiemmin sattunut.

Tallink ilmoitti marraskuussa 2015 myyvänsä *Superstarin* italialaiselle Medinvest SpA:lle vuoden 2015 lopulla. Alus jäi kuitenkin Tallinkin käyttöön vuoden 2017 alkuun saakka, jolloin korvaava M/S ''Megastar'' valmistui Meyer Turun telakalta.

## Lähteet

## Aiheesta muualla
Aydın

**Aydın** () on kaupunki Aydınin maakunnassa Turkissa. Se on samannimisen maakunnan pääkaupunki ja siellä asuu 188&nbsp;337 asukasta (2010). 

Aydıninin kaupunki sijaitsee alhaisen laakson sydämessä Büyük Menderesin joen ulottuessa laakson ylängöille alhaalla meren rannalla. Antiikin aikana kaupungin paikalla sijaitsi Tralleisin kaupunki (lat. *Tralles*). Alue oli kuuluisa hedelmällisyydestään ja tuottavuudestaan antiikin ajoista lähtien. Viikunat pysyivät provinssin parhaiten tunnettuna viljelykasvina, vaikka muut maataloustuotteet kasvoivat myös intensiivisesti ja kaupungilla oli joitain valoja teollisuuteenkin.

Kiireisen liikenneverkon tienristeyksessä on kuusikaistainen moottoritie, joka yhdistää Aydınin ja İzmirin, Turkin toisen portin, jonne ajaa tunnissa, ja vielä vähemmän aikaa kansainväliselle Adnan Menderesin lentokentälle, joka sijaitsee kahta kaupunkia yhdistävän tien vieressä. Pienempi lentokenttä, nimeltään Aydınin lentokenttä, sijaitsee Aydınissa, muutaman kilometrin päässä kaakossa. Aydınin alue oli myös edelläkävijä ja otti käyttöön rautatiet Turkissa 1800-luvulla ja silti sillä oli tihein rautatieverkosto.

Aydınin provinssissa on myös useita kansainvälisesti tunnettuja historiallisia kohteita ja turistikohteet ovat kehittyneet. Aydınissa on kuumaa kesäisin ja lämmintä ympäri vuoden. Aydın on suurin naispormestarin hallinnoima kaupunkikeskus Turkissa. Pormestari, rouva Özlem Çerçioğlu, valittiin vuonna 2009.

## Lähteet

## Aiheesta muualla

*Kaupungin websivu  (aydin.bel.tr)
Renault RE20

**Renault RE20/RE20B** on Formula 1 -auto, jota Renault-talli käytti 18 kilpailussa kausilla –. Michel Tétun suunnittelemassa autossa oli voimanlähteenä Renaultn’ oma 1,5-litrainen V6-turbomoottori. Autolla kilpailuissa ajoivat ranskalaiset Jean-Pierre Jabouille, René Arnoux ja Alain Prost.
Henry Darrow

**Enrique Tomas Delgado, Jr.** eli **Henry Darrow** (15. syyskuuta 1933 – 14. maaliskuuta 2021) oli puertoricolainen näyttelijä, joka esitti muun muassa Manoliton roolin NBC:n televisiosarjassa *[[Karjatila High Chaparral]]*. Hän teki vierailevan esiintymisen myös *[[Star Trek: Voyager]]issa* ja on esittänyt don Alejandro de la Vegaa televisiosarjassa *[[Zorro (vuoden 1990 televisiosarja)|Zorro]]*.

Darrow voitti vuonna 1990 Emmy-palkinnon parhaan miessivuosan näyttelijänä sarjassa *[[Santa Barbara (televisiosarja)|Santa Barbara]]*.

## Lähteet

## Aiheesta muualla
*
Jed Allan

**Jed Allan (Brown)** (1. maaliskuuta 1935 New York, New York, Yhdysvallat – 9. maaliskuuta 2019) oli yhdysvaltalainen näyttelijä. Hän on saavuttanut huomattavimmat menestyksensä rooleillaan televisiossa.

Allan esiintyi urallaan muun muassa tv-sarjoissa Lassie, Columbo, Adam-12, American Style, *[[Päivien viemää]]*, *[[Santa Barbara (televisiosarja)|Santa Barbara]]*, *[[Beverly Hills 90210]]* ja *[[General Hospital]]*. Hän oli vuonna 1979 *Päivien viemää* -sarjasta ehdolla parhaan miesnäyttelijän Daytime Emmy -palkintoon.

## Lähteet

## Aiheesta muualla

*
Vadim Jaroštšuk

**Vadim Jaroštšuk** (, 2. huhtikuuta 1966) on ukrainalainen entinen uimari, joka edusti urallaan Neuvostoliittoa. Hän voitti kaksi olympiapronssia Soulista 1988, 200 metrin sekauinnista sekä 4 × 100 m sekauintiviestistä. Hän voitti urallaan myös kaksi mitalia MM-kisoista sekä neljä EM-mitalia, joista yksi oli kultainen.

## Lähteet
Miskolc-Avasin televisiotorni

**Miskolc-Avasin televisiotorni** (puhekielellä *Avasi kilátó*) on Miklós Hóferin ja György Vörösin suunnittelema näköalatasanteellinen televisiotorni, joka sijaitsee Unkarissa Miskolcin kaupungin korkeimmalla kohdalla eli Avas-mäellä 104&nbsp;m kaupungin yläpuolella. Tornin korkeus on 72&nbsp;m. Torni valmistui vuonna 1966, ja se korvasi aiemman puisen näköalatornin, joka tuhoutui Unkarin kansannousussa. Ensimmäinen paikalla ollut näköalatorni rakennettiin 1900-luvun alussa.

## Aiheesta muualla
* http://www.dxradio-ffm.de/HNG_Miskolc.jpg 
* http://skyscraperpage.com/diagrams/?b56826
Ted Koppel

**Edward James "Ted" Koppel** (s. 8. helmikuuta 1940 Lancashire, Englanti) on brittiläissyntyinen yhdysvaltalainen uutisankkuri ja televisiojuontaja. Hän syntyi perheensä ainoana lapsena Lancashiressä, Englannissa, juutalaisten vanhempien paettua kansallissosialistisesta Saksasta. Hän saapui vuonna 1953 perheineen Yhdysvaltoihin, jossa hän valmistui Syracusen ja Stanfordin yliopistoista. Hän sai maan kansalaisuuden vuonna 1963.

Koppel pyöritti *[[Nightline]]*-ohjelmaa vuodesta 1980 viimeiseen lähetykseensä 22. marraskuuta 2005; show'ta on kuitenkin jatkettu. Hän puhuu pääkielensä englannin ohella saksaa, venäjää ja ranskaa.

Eräässä uransa tähtihetkistä Koppel haastatteli vuonna 1995 ALS-tautiin kuolevaa Brandeisin yliopiston sosiologian professori Morrie Schwartzia.

## Lähteet

   

## Aiheesta muualla
EZ Publish

**eZ Publish** (lausutaan "easy publish") on avoimen lähdekoodin sisällönhallintajärjestelmä. Sen pääkehittäjä on norjalainen eZ Systems. Järjestelmän avoimen version (GNU GPL -lisenssi) voi ladata maksutta. Lisäksi on tarjolla suljettuja lisenssejä joihin tarjotaan kaupallista tukea.

## Tekninen ympäristö

Järjestelmä toimii niin sanotussa LAMP-ympäristössä ja sen kehittäminen ja käyttöönotto melko helppoa. Tarjolla on kattava dokumentaatio ja artikkeleita.

## Kritiikki

Monipuolisuudesta ja helppokäyttöisyydestään tunnettu järjestelmä on kerännyt kritiikkiä sekavan lisensointinsa takia.

## Aiheesta muualla
*Ez Publish - virallinen sivusto
*Ez Publish pähkinänkuoressa suomen kielellä
*Artikkeli: Naviatech vaihtoi eZ Publish sisällönhallintajärjestelmään (Vierityspalkki 7.12.2008)
* Artikkeli: Naviatech hylkää oman järjestelmän ja valitsee eZ Publishin? (Vierityspalkki 4.8.2008)
Olli-Pekka Parviainen

**Olli-Pekka Parviainen** on suomalainen elokuvakäsikirjoittaja. 

Parviainen on kirjoittanut muun muassa raiskauksesta ja sen seurauksista kertovan jännitysdraaman *[[Lain ulkopuolella (vuoden 1987 elokuva)|Lain ulkopuolella]]* (1987), jonka ohjasi Ville Mäkelä. Hän on oli myös toisena käsikirjoittana Peter Lindholmin elokuvassa Anita (1994). Tämän lisäksi hän on kirjoittanut joitakin televisioelokuvia.

Parviaisen veli on näyttelijä-käsikirjoittaja Jussi Parviainen.
Saluuna

**Saluuna** () on baarin tapainen alkoholijuomia, virvokkeita, viihdettä ja yöpymistä tarjoava yritys. Saluunat olivat suosittuja Yhdysvaltain Villissä lännessä 1800-luvulla ja ne olivat yleisesti turkismetsästäjien, karjapaimenien, sotilaiden, kaivajien ja pelureiden suosiossa. 

Useimmissa lännen kaupungeissa oli useita saluunoja, ja ne olivat avoinna vuorokauden ympäri jokaisena viikonpäivänä. Koska saluunat olivat usein uuden paikkakunnan ensimmäisiä liikkeitä, niistä tuli tapaamispaikkoja. Saluunanpitäjä, kuten Roy Bean, saattoi pitää liikkeessään myös esimerkiksi oikeussalia. Ensimmäinen saluuna perustettiin Brown's Holeen Wyomingiin vuonna 1822. 1850-luvulle tultaessa saluuna oli alkanut tarkoittaa osoitehakemistoissa ja yleisessä kielenkäytössä liikettä, joka oli erikoistunut oluen ja viinan myyntiin.

Alkoholi oli halpaa. Voittoja venyttääkseen saluunanpitäjät sekoittivat hyvään viskiin salmiakkispriitä, ruutia tai cayennepippuria. Jotkut saluunat tarjosivat viihdykkeeksi tanssityttöjä ja korttipelejä, kuten faroa ja pokeria. Alkoholi ja pelaaminen saattoivat johtaa aseellisiin yhteenottoihin. Saluunoissa saivat yleisesti ottaen käydä kaikki, paitsi esimerkiksi kiinalaiset työläiset. Naiset eivät käyneet saluunoissa, lukuun ottamatta saluunatyttöjä tai naispuolisia pelureita.

Vuonna 1893 Anti-Saloon League alkoi protestoida amerikkalaisten saluunoiden alkoholismia, väkivaltaa ja poliittista korruptiota vastaan.  Liikkeestä kasvoi voimakas painostusryhmä. Saluunat alkoivat vähentyä useita vuosia ennen kuin kieltolaki tuli Yhdysvalloissa voimaan vuonna 1920.

Saluuna on yleinen tapahtumapaikka westerneissä, ja yksi sen ominainen tunnus ovat kääntyvät luukut sisäänkäynnillä.

## Kuvia


Buckhorn Saloon, Pinos Altos.jpg|Buckhorn Saloon (noin 1860), Pinos Altos, Mew Mexico.
Baldwin Saloon - The Dalles Oregon.jpg|Baldwin Saloon (noin 1877), The Dalles, Oregon
Miles city cowboys saloon 1880.jpg|Bob Saloon Miles Cityssä Montanassa 1880.
BirdcageTheater.jpg|Bird Cage Theatre (1881), Tombstone, Arizona.
The Crystal Palace Saloon.jpg|Crystal Palace (1880/1882), Tombstone, Arizona.
1897 Saloon Blackhawk.jpg|Toll Gate Saloon Black Hawkissa Coloradossa 1897.
Men in a tavern in Southern California, ca.1890-1900 (CHS-802).jpg|Saluuna Etelä-Kaliforniassa 1890–1900.
CrownKingSaloon.jpg|Crown King Saloon, Crown King, Arizona
Wasatch Saloon Heber City Utah.jpeg|Spicy Lady, Heber City, Utah
Beatty NV Sourdough Saloon.jpg|Sourdough Saloon (1905), Beatty, Nevada.


## Lähteet
### Viitteet

## Aiheesta muualla
Hygroskooppisuus

**Hygroskooppisuus** on ilmiö, jossa jokin yhdiste kykenee imemään ympäristöstään kosteutta.

## Hygroskooppisia yhdisteitä
Esimerkiksi kuparisulfaatti on hygroskooppinen silloin, kun siitä on poistettu kidevesi ja se on muodoltaan valkoista jauhetta.

Toinen esimerkki hygroskooppisesta yhdisteestä on piidioksidi eli silika. Silikageeliä käytetään usein esimerkiksi elektroniikan pakkauksissa sitomaan kosteutta hyvän kosteudensidontaominaisuuksien vuoksi. Silikageeli on kirkas kidemäinen aine, mutta siihen lisätyt indikaattorit muuttuvat kostuessaan sinertäviksi. Silikageelin voi elvyttää pitämällä sitä uunissa 120°C:n lämmössä kaksi tuntia. Tällöin silikageeli tulee jälleen kirkkaaksi ja pystyy uudelleen sitomaan kosteutta.

Jotkin hygroskooppiset aineet, kuten natriumhydroksidi ja kalsiumkloridi, imevät ilman kosteutta niin paljon, että lopulta liukenevat siitä tiivistyneeseen veteen. Sellaisia sanotaan *vetistyviksi* aineiksi.

## Katso myös
* hengittävä rakenne

## Lähteet
Pandrosos

**Pandrosos** () oli kreikkalaisessa mytologiassa Ateenan kuninkaan Kekropsin ja Aglauroksen, Aktaioksen tyttären, tytär. Hänellä oli kaksi sisarta, Aglauros ja Herse, ja veli, Erysikhthon.

Tarinan mukaan Hefaistoksen yritti maata Athenen mutta epäonnistui yrityksessään. Maahan tippunut siemen siitti sen sijaan Gaian, joka synnytti pojan, Erikhthonioksen. Hän ei kuitenkaan halunnut pitää poikaansa vaan antoi sen Athenelle. Tämä puolestaan sulki lapsen laatikkoon ja antoi sen Pandrosokselle vartioitavaksi varoittaen häntä avaamasta sitä. Pandrosoksen sisaret Aglauros ja Herse kuitenkin avasivat laatikon, josta paljastui Erikhthonios. Nämä kaksi sisarusta tulivat tästä hulluiksi ja hyppäsivät alas Akropoliilta. Toisen muunnelman mukaan varis kertoi Athenelle tapahtuneesta, jolloin tämä teki nämä kaksi sisarusta hulluiksi saaden heidät heittäytymään mereen. Kolmannessa versiossa Aglauros ja Herse löysivät lapsen laatikosta ja käärmeen kiertyneenä sen ympärille, jolloin käärme tappoi laatikon avanneet sisarukset.

Pandrosokselle oli omistettu Akropoliilla sijainnut Pandroseion-pyhäkkö.

## Lähteet
Joe Alaskey

**Joseph Francis ”Joe” Alaskey** (17. huhtikuuta 1952 Troy, New York – 3. helmikuuta 2016 Green Island, New York) oli yhdysvaltalainen Daytime Emmyllä palkittu ääninäyttelijä ja koomikko. Hänet tunnettiin erityisesti Billy Westin ohella Mel Blancin seuraajana muun muassa Väiski Vemmelsäären, Repe Sorsan, Tipin ja Sylvesterin äänirooleista.

## Elämäkerta
Alaskey syntyi Troyssa, New Yorkissa, mutta muutti jo hyvin nuorena Bostoniin, jossa hän kiinnostui näyttelemisestä. Ennen ääninäyttelemistään animaatioissa, Alaskey toimi 1970-luvulla stand up -koomikkona ja radionäyttelijänä.

## Lähteet

## Aiheesta muualla
* Joe Alaskey Voice Chasersissa
Taivaslyhty

**Taivaslyhty** on ohuesta paperista valmistettu, yläosastaan suljettu pussi, jonka alaosassa on palavaa ainetta. Lyhtyä käytetään siten, että palava aine (poltinosa) sytytetään ja palaessaan se lämmittää pussin sisällä olevan ilman ympäröivää ilmaa lämpimämmäksi. Tämä saa aikaan nosteen, jonka avulla iso lyhty voi kohota jopa kolmen kilometrin korkeuteen. Poltinosan sammuttua lyhty putoaa takaisin maan pinnalle.

Taivaslyhtyjä valmistetaan monenmuotoisia, kokoisia ja -värisiä. Taivaslyhdyt ovat olleet jo pitkään suosittuja Kaukoidässä. 

Lyhtyjen käytön idea on se, että useat henkilöt lähettävät yhtä aikaa lyhdyt ilmaan. Näin saadaan aikaan näyttävä näkymä pimeälle taivaalle. Taivaslyhtyjä lähetetään taivaalle muun muassa häissä tai taivaslyhtyjen ympärille rakennetuilla festivaaleilla.

Suomessa lyhtyä ei ole sallittua lähettää vapaaksi, vaan Suomessa myytävissä taivaslyhdyissä pitää olla mukana naru jolla lyhtyä voi ohjailla leijan tapaisesti.
Parhaat joulun sävelet

**"Parhaat joulun sävelet"** on Matti Eskon joulualbumi. Levy sisälsi myös Vesa-Matti Loirin tunnetuksi tekemän hitin "Näin sydämeeni joulun teen". Levy julkaistiin uudelleen 1999.

## Kappaleet
### A-puoli
# 
# 
# 
# 
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 
# 
# 
# 

## Muusikoita
* Juha Björninen – kitarat (13)

## Lähteet
Resi Stiegler

**Resi Stiegler** (s. 14. marraskuuta 1985 Jackson Hole, Wyoming) on yhdysvaltalainen alppihiihtäjä.

Alppihiihdon maailmancupissa Stiegler on kilpaillut kaudesta 2002–2003 lähtien. Hänen ensimmäinen kilpailunsa maailmancupissa oli 22. joulukuuta 2002 Sveitsin Lenzerheidessa käyty pujottelu, jossa hän sijoittui yhdenneksitoista. Ensimmäisen palkintokorokepaikkansa hän sai oltuaan toinen Ofterschwangin pujottelussa maaliskuussa 2012. Sitä ennen hänen paras sijoituksensa maailmancupissa oli neljäs sija.

Nuorten MM-kisoista Stieglerillä on kaksi pronssia vuodelta 2005. Aikuisten MM-kilpailuissa Stieglerin paras sijoitus on pujottelun kuudes sija Santa Caterinan MM-kisoissa 2005. Torinon olympialaisissa 2006 Stiegler sijoittui alppiyhdistetyssä yhdenneksitoista ja pujottelussa kahdenneksitoista. 

Resi Stieglerin isä on itävaltalaissyntyinen Josef Stiegler, joka on kolminkertainen alppihiihdon olympiamitalisti ja pujottelun olympiavoittaja Innsbruckin olympialaisista 1964.

Alkuvuosinaan Stieglerin tavaramerkki oli hänen kypärässään olevat tiikerinkorvat.

Resi Stieglerin kausi 2009–2010 päättyi jo marraskuussa, kun hän kaatui suurpujottelun harjoituksissa Coloradossa. Stiegler mursi kaksi vasemman jalan luuta.

## Lähteet
*

### Viitteet
Lämmin ja niin tuttu

**Lämmin ja niin tuttu** on laulaja Matti Eskon vuonna 1993 julkaistu albumi.

## Kappaleet
# 
# 
# 
# 
# 
# 
# 
# 
# 
# 
# 
#
Arkipuku

**Arkipuku** (engl. *informal*) on miehen puku, jota käytetään yleensä töissä. Perinteisesti arkipuku on väriltään harmaa tai sininen ja valmistettu villakankaasta. Tavallisemmin arkipuvun kanssa käytetään valkoista tai vaaleansinistä kauluspaitaa ja hillittyä solmiota. Arkipukuun voidaan myös yhdistää liivi. Liivi on yleensä samanvärinen ja samaa kuosia kuin puku. 

Naisten arkipuvusta puhuttaessa tarkoitetaan housu- tai jakkupukua tai leninkiä, mahdollisesti jakun kanssa. Arkipuvun kenkinä ovat yleensä avokkaat. Tyypillisiin asusteihin kuuluvat erilaiset huivit. Arkipukua käytetään ennen kello 18 olevissa päivätilaisuuksissa. 

## Naisten arkipuku
Etiketin mukaan jos kutsussa lukee arkipuku, nainen pukeutuu tuolloin jakkupukuun tai neuleeseen tai neuletakin ja puseron yhdistelmään ja hameeseen. 

Kenkinä jakkupuvun kanssa etenkin työkäytössä käyvät avokkaat. 

## Katso myös
*Tumma puku
*Shaketti
*Smokki
*Juhlapuku
*Frakki
*Vapaa-ajanpuku

## Lähteet